**Ādažu novada domes**

**iepirkuma**

**„Topogrāfiskās informācijas datu bāzes uzturēšana”**

**(ID.Nr. ĀND 2018/**108**)**

iepirkuma komisijas sēdes

# **PROTOKOLS Nr.05-30-2018/108-1**

|  |  |
| --- | --- |
| Ādažos | **2018. gada 14. septembrī** |

## **Sēde sākās:**

## Komisijas priekšsēdētājs atklāj sēdi plkst. 10:00

**Sēdē piedalās:**

|  |  |
| --- | --- |
| Komisijas priekšsēdētājs:  Komisijas locekļi:  Iepirkumu speciālists: | Valērijs Bulāns  Everita Kāpa  Artis Brūvers  Halfors Krasts  Uģis Dambis  Alīna Liepiņa-Jākobsone |

**Komisijas izveides pamats:**

Ādažu novada domes 2017.gada 22.augusta lēmums Nr. 194 un 2018.gada 13.aprīļa lēmums Nr. 72.

**Darba kārtībā:**

Lēmuma pieņemšana iepirkumā „Topogrāfiskās informācijas datu bāzes uzturēšana” (ID.Nr. ĀND 2018/108).

**Darba gaita:**

1. A. Liepiņa-Jākobsone ziņo par Inženierkomunikāciju tīklu galvenā speciālista Jāņa Tiļčika iesniegumu, kurā lūgts slēgt līgumu ar SIA “MĒRNIECĪBAS DATU CENTRS”.
2. A. Liepiņa-Jākobsone ziņo - lai izpildītu ar Ģeotelpiskās informācijas likumu pašvaldības kompetencē nodoto pastarpinātās pārvaldes uzdevumu, 2014.gada 9.oktobrī Ādažu novada dome uz trīs gadiem noslēdza deleģēšanas līgumu par Ādažu novada augstas detalizācijas topogrāfiskās informācijas datu bāzes uzturēšanu (JUR 2014-10/850) ar SIA “MĒRNIECĪABS DATU CENTRS”, kam bija dots deleģējums veikt Ādažu novada augstas detalizācijas topogrāfiskās informācijas datu bāzes uzturēšanu atbilstoši Ģeotelpiskās informācijas likumam. No datu bāzes izveides (2010.gads) līdz šim Ādažu novada pašvaldības sadarbība ar SIA “MĒRNIECĪABS DATU CENTRS” ir bijusi veiksmīga, SIA pilda Līguma nosacījumus un nav saņemtas ne mērniecībā sertificētu personu ne novada iedzīvotāju, kuri saņem pakalpojumu, negatīvas atsauksmes.
3. Komisija, iepazinusies ar J.Tiļčika iesniegumā minētajiem argumentiem, secina, ka nepieciešams noslēgt līgumu ar līdzšinējo pakalpojumu sniedzēju - SIA “MĒRNIECĪABS DATU CENTRS”, lai nepārtrauktu un neapgrūtinātu pakalpojumu sniegšanu un saņemšanu, ņemot vērā, ka pakalpojuma saņēmēji ir novada iedzīvotāji un būvniecības projektu attīstītāji.
4. No J.Tiļčika iesnieguma komisija secina, ka nepieciešams rast iespēju pagarināt deleģējuma līgumu ar SIA “Mērniecības datu centrs” uz vienu gadu un plānotā deleģējuma darbu summa 12 mēnešos ir no 6000 līdz 8 000 EUR.
5. Komisija apspriež, ka kopējā līguma summa nesasniedz Publisko iepirkumu likuma piemērošanas slieksni, tāpēc iepirkums organizējams, ievērojot Ādažu novada domes 2017.gada 15.februāra rīkojuma Nr. ĀND/1-10-1/17/10 normas.
6. Komisija apspriež, ka konkrētajā situācijā konstatējams Ādažu novada domes 2017.gada 15.februāra rīkojuma Nr. ĀND/1-10-1/17/10 13.4.2. punktā noteiktais izņēmums - objektīvu iemeslu dēļ (lai nodrošinātu iedzīvotājiem sniedzamo pakalpojumu nepārtrauktību) iespējams tikai viens pretendents.
7. Komisija lemj par līguma slēgšanas tiesību piešķiršanu.

**Komisija vienbalsīgi nolemj:**

1. **Pamatojoties uz Ādažu novada domes 2017.gada 15.februāra rīkojuma Nr. ĀND/1-10-1/17/10 13.4.2.punkta** **noteikumiem, slēgt līgumu par Ādažu novada augstas detalizācijas topogrāfiskās informācijas datu bāzes uzturēšanu ar SIA “MĒRNIECĪBAS DATU CENTRS” par kopējo maksimālo līgumsummu – 8000** **euro bez PVN.**
2. **A. Liepiņai-Jākobsonei publicēt informāciju par pieņemto lēmumu ĀND mājaslapā.**
3. **E. Kāpai sagatavot līguma projektu un saskaņot to ar pusēm.**

**Sēdi slēdz:**

Komisijas priekšsēdētājs sēdi slēdz plkst. 10:30.

**Pielikumā:**

1. Publikācijas izdruka no ĀND mājaslapas;
2. J. Tiļčika iesniegums un pielikumi.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ V. Bulāns

Komisijas locekļi:

\_\_\_\_\_\_\_\_\_\_\_\_\_\_\_\_\_\_\_\_\_ E. Kāpa

\_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

\_\_\_\_\_\_\_\_\_\_\_\_\_\_\_\_\_\_\_\_\_ H. Krasts

\_\_\_\_\_\_\_\_\_\_\_\_\_\_\_\_\_\_\_\_\_ U. Dambis

Iepirkumu speciālists: \_\_\_\_\_\_\_\_\_\_\_\_\_\_\_\_\_\_\_\_\_ A. Liepiņa-Jākobsone